Жюл Лафорг
Книга пак…

Превод от френски: Пенчо Симов, 1978

chitanka.info

Книга пак; носталгията ме повлече

надалеч от тоя грубиянски свят,

надалеч от поздрави, пари, разврат,

от фразеологията ни далече!

Пак поредния ми Пиеро умрял

поради сирачество неизлечимо;

той сърце с изисканост непоносимо

лунна в чудновата външност бе побрал.

Боговете чезнат — само паплач щура,

ах, та все по-лошо става ден след ден;

време е да се оттеглям, примирен,

към Всезаглушаващата Синекура.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.